### Beslutning

Fremsendes til Økonomiudvalget til behandling i henhold til beslutning i byrådets møde den 29. april 2020.

Sagen blev behandlet sammen med sagerne 5 og 7.

### Resumé

I tilknytning til regnskabet for 2019 er konstateret en række forhold, som det er hensigtsmæssigt eller nødvendigt at Byrådet tager stilling til i forbindelse med aflæggelse af regnskabet. Disse forhold er nærmere beskrevet i denne indstillings punkt 7.1 og i bilag 1 til bilag 14.

### Indstilling

På baggrund af bemærkningerne til regnskabsaflæggelsen for 2019 indstilles:

At 1) Notat om kørselsordningens økonomi 2019 samt den tilbudte kompensation i 2020 på 8,0 mio. kr. godkendes jf. afsnit 7.1.1 og bilag 1.

At 2) Teknik og Miljø kompenseres for udgifter på sammenlagt 2,0 mio. kr. til advokatundersøgelse af Brabrand Boligforening jf. afsnit 7.1.2.

At 3) Redegørelsen for status på opgørelse af indtægtskrav i magistratsafdelingerne tages til efterretning jf. afsnit 7.1.3 og bilag 2.

At 4) Redegørelsen for status på finansieringen af MOVE tages til efterretning jf. afsnit 7.1.4.

At 5) Notat med retningslinjer vedrørende overtagelse af arealer til dagtilbud mv. i lokalplaner med privatejede arealer godkendes jf. afsnit 7.1.5 og bilag 3.

At 6) Byrådet annullerer målet om at få 3.000 færre på offentlig forsørgelse, På den baggrund foreslås det, at målet annulleres med det det samme, og at der fastlægges et nyt mål i budget 2021-2024 jf. afsnit 7.1.6.

At 7) Byrådet tilkendegiver, at evt. dokumenterede merudgifter for samme rengøringsydelse vil kunne dækkes gennem dokumenterede gevinster på beskæftigelsesområdet efter nærmere oplæg fra [adresse], og efter konkret Byrådsbeslutning, såfremt det bliver aktuelt, jf. nærmere beskrivelse i afsnit 7.1.7 og [adresse] 4.

At 8) Den skitserede finansieringsmodel for Sociale Forhold og Beskæftigelses merudgifter til KD-Net tages til efterretning jf. afsnit 7.1.8.

At 9) Budgettet for Sociale Forhold og Beskæftigelse justeres teknisk uden rammeeffekt med -30 mio. kr. i 2020, så der budgetteres med en udgift der svarer til rammen for 2020. jf. afsnit 7.1.9.

At 10) Redegørelsen vedrørende tabte overhead-betalinger og kompensationer i forbindelse med selskabsgørelsen af AffaldVarme tages til efterretning jf. afsnit 7.1.10.

At 11) Anlægsbevilling og rådighedsbeløb på 15 mio. kr. vedrørende afslutning af byggeriet Regitse Krogh godkendes jf. afsnit 7.1.11.

At 12) Der udmøntes 9,1 mio. kr. fra reserven til Marselistunlen til finansiering af diverse restarbejder og skadesudbedringer jf. afsnit 7.1.12.

At 13) administrationen bemyndiges til at indgå aftale med de andre kommuner om en ændret fordelingsnøgle for ordinære driftsmæssige omkostninger og ekstraordinære udgifter for Østjyllands Brandvæsen jf. afsnit 7.1.13.

At 14) Forslaget til finansiering merudgifterne til genopretning af de grønne områder og redegørelse for entreprenørenhedens opgaveløsning i [adresse] godkendes jf. afsnit 7.1.14.

At 15) De bevillingsmæssige ændringer i forlængelse af byrådets behandling af anlægsbevilling for Bering-bedervejen tiltrædes jf. afsnit 7.1.15.

At 16.1) Salg foretaget under administrationsgrundlaget og redegørelser vedr. de økonomiske resultater for 2019 tages til efterretning jf. afsnit 7.1.16 og bilag 5.

At 16.2) Redegørelser vedrørende ledelsesinformation og økonomi på arealudviklingsområdet tages til efterretning og de økonomiske konsekvenser for arealudviklingsøkonomien godkendes - herunder at Borgmesterens Afdeling bemyndiges til i samarbejde med Teknik og Miljø – efter byrådets vedtagelse af indstillingen - at indberette de afledte bevillingsmæssige konsekvenser til økonomisystemet. jf. afsnit 7.1.16, bilag 5 og bilag 6.

At 17) Der godkendes indtægtsanlægsbevilling med tilhørende rådighedsbeløb på 37,8 mio. kr. vedrørende salg af areal på [adresse] jf. afsnit 7.1.17.

At 18) Byrådet tager til efterretning, at merudgifterne vedrørende "Nygårdsvej Plejeboliger" lånefinansieres jf. afsnit 7.1.18.

At 19) Projektet under fælles om nye løsninger vedrørende forsøg med Exo-skeletter nedlægges, da det ikke havde den forventede effekt jf. afsnit 7.1.19.

At 20) Det optagne udgiftsrådighedsbeløb på anlægsre-serven vedr. Emil Dam til kompensation til køber for jordbundsforhold på 20,9 mio. kr. udmøntes til Kultur og Borgerservice og der gives anlægsbevilling hertil. Der refunderes i første omgang ca. 1,7 mio. kr. til køber sfa. jordbundsforhold jf. afsnit 7.1.20.

At 21) Orienteringen om konsekvenserne for [adresse] af en posteringsfejl hos Udbetaling Danmark tages til efterretning jf. afsnit 7.1.21.

At 22) Lån på 65.000 kr. til [adresse] afskrives jf. afsnit 7.1.22.

At 23) Kultur og Borgerservice bemyndiges til at hjælpe de selvejende institutioner med deres likviditetsstyring som beskrevet i afsnit 7.1.23.

At 24) Forhøjelsen af kommunegarantien til [adresse] forhøjes fra 10 mio. kr. til 12 mio. kr. jf. afsnit 7.1.24.

At 25) Moesgaard Museum salg af [adresse] godkendes jf. afsnit 7.1.25.

At 26) Finansieringen de resterende udgifter til driften af byparken i [adresse] og [adresse] godkendes jf. afsnit 7.1.26.

At 27) Nettogevinsten ved datakvalitetsprojektet som er beskrevet i indstillingen "Datakvalitet og ledelsesinformation i 2019" disponeres som beskrevet i afsnit 7.1.27.

At 28) Nulstillingen af [adresse] kapitalskud vedrørende [adresse] tages til efterretning jf. afsnit 7.1.28.

At 29) Den hidtidige praksis med udstedelse af garantier for kautionslån i bankerne ændres til ydelse af kommunelån vedrørende beboerindskud i almene boliger jf. afsnit 7.1.29 og bilag 7.

At 30) Redegørelsen for og status over Aarhus Kom-munes kapitalforvaltningsaftaler tages til efterretning jf. afsnit 7.30 og bilag 8.

At 31) At opfølgningen på investeringsmodellerne, herunder forslag til forlængelse og opfølgning, godkendes, jf. bilag 9. Forlængelsen indebærer, at der flyttes 12,5 mio. kr. fra aktivitetsbestemt medfinansiering til indsatser i Børn og Unge og Sundhed og Omsorg i Afdelingernes Budget 2021 jf. afsnit 7.31 og bilag 98.

At 32.1) Vedlagte forslag til model for gennemsigtighed ved anvendelse af eksterne konsulenter i [adresse] anvendes fremadrettet jf. afsnit 7.32, bilag 10 og bilag 11.

At 32.2) Vedlagte status på arbejdet med anvendelse af eksterne konsulenter i [adresse] tages til efterretning jf. afsnit 7.32, bilag 10 og bilag 11.

At 32.3) Økonomiudvalget forelægges løbende status på de initiativer, der er iværksat med indstillingen om anvendelse af eksterne konsulenter i [adresse] jf. afsnit 7.32, bilag 10 og bilag 11.

At 33) Redegørelsen for status på arbejdet omkring modernisering af instruktioner tages til efterretning jf. afsnit 7.1.33.

At 34) Status på udvikling af de sydlige Godsbanearealer tages til efterretning jf. afsnit 7.34 og bilag 12.

At 35) Analyse af parkeringsområdets økonomi tages til efterretning jf. afsnit 7.35 og bilag 13.

### Sagens forløb

20-04-2020 Magistraten

Fremsendes til [adresse] med bemærkning, at Magistraten i mødet den 20. april 2020 anbefaler, at byrådet tiltræder Borgmesterens Afdelings indstilling af 15. april 2020.

Niels Vestergaard tog generelt forbehold, særligt bilag 13 og bilag 14.

Rådmand Kim Poulsen, rådmand Inger Bach, Yvonne Lind og Isabella Krogh tog generelt forhold.

Rådmand Inger Bach kan ikke tiltræde at-punkt 19.

Til at-punkt 35 har rådmand Palle Jakobsen følgende bemærkninger: "Jeg er fundamentalt uenig med MBA i logikken omkring vejområdets økonomi. At budgettet er i balance, er ikke det samme som, at vejkapitalen ikke udhules. Jeg mener at et fokus på vejvedligeholdelse på bekostning af forhold for gående og cyklister ikke er i overensstemmelse med de prioriteringer, byrådet har på mobilitetsområdet. Jeg kan ikke støtte MBA´s forslag om at man så bare kan fokusere på vejbanerne, og nedprioritere indsatsen for fortove, cykelstier, begrønning samt trygheds- og trafiksikkerhedsmæssige tiltag. Det er IKKE borgernes forventninger til Byrådet. Cityassistenternes primære opgave er ikke at udskrive p-afgifter, men at vejlede bilisterne til at parkere korrekt. Udskrivelse af afgifter er således ikke et mål, men et nødvendigt middel til adfærdsændring, såfremt det ikke er muligt at komme i dialog med bilisterne. MTM har det princip, at cityassistenterne er mere tilstede i de områder af byen, hvor der opleves størst problemer med at sikre fremkommelighed og trafiksikkerhed. Et sådant fokus bidrager til at sikre parkeringskontrollens legitimitet i byen og betyder, at de naturligvis også vil være til stede i de dele af byen, hvor vi oplever problemer – også når området udvides. Det foreslås af MBA, at man kan ansætte flere cityassistenter (skrive flere afgifter) og hæve parkeringstaksterne for at få flere penge i kassen. Det er betænkeligt, at MBA på den måde har mere fokus på indtægter end på at regulere adfærd – er dette ulovligt? Det er denne logik, der har medført, at Staten tager endnu større del af indtægterne fra kommunerne, dermed slår MBA fast, at [adresse] bl.a. selv er årsag til at miste en støtte del af indtægterne til Staten.En udvidelse af antallet af cityassistenter kan jeg ikke støtte.

**Bilag 14:**

[adresse] i forhold til selskabsgørelse af AffaldVarme – til BA og MTM. Beløbet til MTM (7,7 mio. kr.) er ikke medtaget. Beløbet er indberettet til MBA, i øvrigt efter aftale med MBA".

Sussie Danielsen og rådmand Kim Poulsen har et specifikt forbehold til at-punkt 2.

Rådmand Robert Christensen tog forbehold for prioritering af midler til finansiering af indkøringsomkostninger for datakvalitetsprogrammet i at 27, og peger på, at dette i stedet kunne finansieres af BAs opsparing.

Sussie Danielsen tog forbehold for beskrivelsen mht. konsulentudgifter (at-punkt 32.1).

Sussie Danielsen tog forbehold for at-punkt 23.

Sussie Danielsen præciserede til at-punkt 7, at det i lyset af Corona krisen var meget vigtigt, at et kommende udbud havde stort fokus på kvaliteten af rengøringsydelsen. Forvaltningen bekræftede, at dette ville være tilfældet, og at der også vil blive forsøgt at sætte fokus på at der bliver holdt rent, og ikke bare gjort rent.

Forvaltningen oplyste på forespørgsel,

* at at-punkt 11 alene er af teknisk karakter. Fordi en mindre del af udgifterne ( 15 mio.)  ikke nåede at komme med i leasingaftalen vedr. Blixens gives der i stedet en anlægsbevilling, og leasingaftalen reduceres tilsvarende,
* at-punkt 10 alene er den bevillingsmæssige implementering af Byrådets beslutning i forbindelse med selskabsgørelsen af Affald Varme. Det er en fejl, at bevillingsændring vedr. ikke falde bort omkostninger til MTM ikke fremgår af bilag 14. Det bliver rettet.

Der udarbejdes uddybende notat til Byrådsbehandlingen vedr. Emil Dam ( at-punkt 20)

 29-04-2020 Aarhus Byråd

Fremsendes til Økonomiudvalget til behandling i henhold til beslutning i byrådets møde den 29. april 2020.

Sagen blev behandlet sammen med sagerne 5 og 7.

 20-05-2020 Økonomiudvalget
Sagerne *[adresse] regnskab for 2019,* *Diverse forhold med relation til regnskab 2019 og Afdelingernes planer for anvendelse af opsparing 2019* blev behandlet sammen.

Udvalget kunne enstemmigt tiltræde indstillingerne i overensstemmelse med Magistratens anbefaling med følgende to bemærkninger:

* At 25) Moesgaard Museum salg af [adresse] udgår af indstillingen og sendes i stedet til Magistraten for at få en afklaring på, om der foreligger tidligere deklarationer på ejendommen.
* At Økonomiudvalget i juni 2021 følger op på, hvordan det går med gennemsigtigheden i de konsulentrapporter, der er blevet udarbejdet, siden den nye model blev vedtaget.

Kristine Dam var forhindret i at deltage i udvalgets behandling af sagen.

 27-05-2020 Aarhus Byråd

Daniella Simonsen med bemærkning, at byrådet i sit møde den 27. maj 2020 har vedtaget Magistratens indstilling med undtagelse af At punkt 6 i overensstemmelse med erklæring fra Økonomiudvalget af 20. maj 2020.

Venstres byrådsgruppe kunne ikke tiltræde indstillingens At punkt 35 om vejområdets økonomi.

Socialistisk Folkepartis byrådsgruppe kan tiltræde indstillingen med bemærkning om, at de i juni 2021 ønsker en opfølgning i Økonomiudvalget på, hvordan det går med gennemsigtigheden af de konsulentrapporter, der er blevet udarbejdet, siden den nye model blev vedtaget.

Dansk Folkepartis byrådsgruppe kunne ikke tiltræde indstillingens At punkter 19 og 35.

Sagen blev behandlet sammen med sagerne 2 og 4.